
IOlubereberye Katonda yatonda 
eggulu n'ensi. 2 Ensi yali nje- 
reere nga yeetabuddetabudde; n'e- 
kizikiza kyali kungulu ku buziba: 
omwoyo gwa Katonda ne gumaa- 
mira kungulu ku mazzi. 3 Ka- 
tonda n'ayogera nti Wabeewo 
obutangaavu. Ne wabaawo obu- 
tangaavu. 4 Katonda n'alaba 

ng'obutangaavu bnlungi: Katonda 
n'ayawula wakati mu butangaavu 
n'ekizikiza. 5 Katonda obutangaa- 
vu n'abuyita emisana, n'ekizikiza 
n'akiyita ekiro. Ne buba akawu- 
ngeezi, ne buba enkya, olwo Iwe 
lunaku olumu. 

6 Katonda n'ayogera nti Wa- 
beewo ebbanga wakati mu mazzi, 
lyawulenga amazzi n*amazzi. 

7 Katonda n'assaawo ebbanga n'a- 
yawula amazzi agali wansi w'ebba- 
nga n'amazzi agali waggulu mu 
bbanga: bwe kityo bwe kyali. 

8 Katonda ebbanga n'aliyita eggulu. 
Ne buba akawungeezi, ne buba 
enkya, olwo Iwe lunaku olw'oku- 
biri. 

9 Katonda n'ayogera nti Amazzi 
agali wansi w'eggulu gakugqaanire 
mu kifo ekimu, olukalu lulabike: 
bwe kityo bwe kyali. 10 Katonda 
olukalu n'aluyita ensi; n'ekkurjgaa- 
niro ly'amazzi n'aliyita ennyanja: 
Katonda n'alaba nga birungi. 
11 Katonda n'ayogera nti Ensi 
emere ebimera, omuddo ogubala 
ensigo, omuti ogw'ebibala, ogubala 
ebibala mu ngeri yaagwo, ogulimu 
ensigo yaagwo, ku nsi: bwe kityo 
bwe kyali. 12 Ensi n'emera ebi- 
mera, omuddo ogubala ensigo mu 
ngeri yaagwo, n'omuti ogubala 
ebibala, ogulimu ensigo yaagwo, 
mu ngeri yaagwo: Katonda n'alaba 
nga birungi. 13 Ne buba aka- 
wungeezi, ne buba enkya, olwo 
Iwe lunaku olw'okusatu. 

14 Katonda n'ayogera nti Wa- 
beewo ebyaka mu bbanga ery'e- 
ggulu, byawulenga emisana n'e- 
kiro: bibenga ng'obubonero, n'ebi- 

ro, n'ennaku n'emyaka : 15 bibenga 
ng'ettabaaza mu bbanga ery'eggulu 
byakenga ku nsi: bwe kityo bwe 
kyali. 16 Katonda n'akola ebyaka 
bibiri ebinene: ekyaka ekisinga 
obimene okufuganga emisana, n'e- 
kyaka ekitono okufuganga ekiro; 
era n'emmunyeenye. 17 Katonda 
n'abiteeka- mu bbanga ery'eggulu 
byakenga ku nsi, 18 bifugenga 
emisana n'ekiro, era byawulenga 
obutangaavu n'ekizikiza : Katonda 
n'alaba nga birungi. 19 Ne buba 
akawungeezi, ne buba enkya, olwo 
Iwe limaku olw'okima. 

20 Katonda n'ayogera nti Amazzi 
gazaale ebyewalula bingi ebirina 
obulamu, era n'ekibuuka kibuuke 
ku nsi mu bbanga ery'eggulu. 

21 Katonda n'atonda balukwata 
abanene, na buli ekirina obulamu 
ekyewalula, amazzi kye gaazaala 
mu ngeri zaabyo, na buli ekibuuka 
ekirina ebyoya mu ngeri yaakyo: 
Katonda n'alaba nga birungi. 

22 Katonda n'abiwa omukisa n'ayo- 
gera nti Mweyongere mwale mu- 
jjuze amazzi ag'omu nnyanja, era 
n'ebibuuka byeyongere mu nsi. 

23 Ne buba akawungeezi, ne buba 
enkya, olwo Iwe lunaku olw'oku- 
taano. 

24 Katonda n'ayogera nti Ensi 
ereete ekirina obiilamu mu ngeri 
yaakyo, ente, n'ekyewalula, n'ensolo 
y'ensi mu ngeri yaayo: bwe kityo 
bwe kyali. 25 Katonda n'akola 
ensolo y'ensi mu ngeri yaayo, 
n'ente mu ngeri yaazo, na buli 
ekyewalula ku nsi mu ngeri yaakyo: 
Katonda n'alaba nga birungi. 
26 Katonda n'ayogera nti Tukole 
omuntu mu ngeri yaffe, mu kifaa- 
nanyi kyaffe; bafiigenga eby'omu 
nnyanja n'ebibuuka waggulu n'ente 
n'ensi yonna na buli ekyewalula ku 
nsi. 27 Katonda n'atonda omimtu 
mu ngeri ye, mu ngeri ya Katonda 
mwe yamutondera; omusaja n'omu- 
kazi bwe yabatonda. 28 Katonda 
n'abawa omukisa: Katonda n'aba- 

gamba nti Mweyongerenga mwa- 
lenga mujjuze ensi mugirye; mufu- 
genga eby'omu nnyanja n'ebibuiika 
waggulu na bull ekirina obulamu 
ekitambula ku nsi. 29 Katonda 
n'ayogera nti Laba, mbawadde 
omuddo gwonna ogubala ensigo, 
oguli ku nsi yonna, na buli muti 
ogulimu ekibala ky'omuti ogubala 
ensigo; eri mmwe gunaabanga 
mmere: 30 n'eri buli nsolo ey'o- 
ku nsi, na buli ekibuuka waggu- 
lu, na buli ekyewalula ku nsi, 
ekirimu omukka omulamu, ngiwa- 
dde omuddo gwonna omubisi oku- 
beeranga emmere: bwe kityo bwe 
kyali. 31 Katonda n'alaba buli 
ky'akoze; era, laba, kirungi nnyo. 
Ne buba akawungeezi, ne buba, 
enkya, olwo Iwe lunaku olw'omu- 



2Ne biggwa okukola eggulu n'ensi 
n'eggye lyabyo lyonna. 2 Ka- 
tonda n'amalira ku lunaku olw'omu- 
sanvu emirimu gye gye yakola; 
n'awummulira ku lunaku olw'o- 
musanvu mu mirimu gye gyonna 
gye yakola. 3 Katonda n'awa 
omukisa olunaku olw'omusanvu 
n'alutukuza: kubanga olwo Iwe 
yawummuliramu mu mirimu gye 
gyonna Katonda gye yatonda gye 
yakola. 

4 Bwe lityo ezzadde ery'eggulu 
n'ensi bwe lyatondebwa, ku lunaku 
Mukama Katonda Iwe yakolerako 
ensi n'eggulu. 5 Na buli muti 
ogw'omu nsiko nga tegunnaba ku- 
beerawo mu nsi, na buli muddo 
ogw'omu nsiko nga tegunnaba 
kumera: kubanga Mukama Katonda 
yali nga tannaba kutonnyesa nkuba 
ku nsi, so nga tewali mimtu alima 
ensi; 6 naye olufu ne . lulinnya 
okuva mu nsi, ne lutonnya amazzi 
ku nsi yonna. 7 Mukama Katonda 
n'abumba omuntu n'enfuufu y'ensi, 
n'amufuuwamu mu nnyindo omu 
kka ogw'obulamu; omimtu n'afuuka 
omukka omulamu. 8 Mukama Ka- 
tonda n'asimba olusuku mu Adeni 
ku luuyi olw'ebuvanjuba; n'ateeka 
omwo omuntu gwe yabumba. 
9 Mukama Katonda n'ameza mu 
nsi buli muti ogusan3rusa amaaso, 
omulungi okulya; n'omuti ogw'obu- 
lamu wakati mu lusuku, n'omuti 
ogw'okumanya obulungi n'obubi. 

10 Omugga ne gusibuka mu Ade- 
ni okufukiriranga amazzi mu lusu- 
ku; ne gwawukanamu ne gufuuka 
emitwe ena. 11 Ogw'olubereberye 
erinnya lyagwo Pisoni; ogwo gwe 
gwetooloola ensi yonna eya Kavina, 
erimu zaabu; 12 ne zaabu ey'omu 
nsi eri nntingi: mulimu bedola 
n'amayinja sokamu. 13 N'erinnya 
ly'omugga ogw'okubiri Gikoni: 
ogwo gwe gwetooloola ensi yonna 
eya Kkuusi. 14 N'erinnya ly'omu- 
gga ogw'okusatu Kidekeri: ogwo 
gwe guyita ku mabbali g'e Bwasuli. 
N'omugga ogw'okima Fulaati. 

15 Mukama Katonda n'atwala 
omuntu, n'amuteeka mu lusuku 
Adeni alulimenga alukuumenga. 

16 Mukama Katonda n'alagira 
omimtu n'amugamba nti Buli muti 
ogw'omu lusuku olyangako nga 
bw'onooyagalanga : 17 naye omuti 
ogw'okumanya obulimgi n'obubi , 
togulyangako : kubanga olunaku 
Iw'oligulyako tolirema kufa. 

18 Mukama Katonda n'ayogera 
nti Si kirungi omuntu okubeeranga 
yekka; n'amukolera omubeezi amu- 
saanira. 19 Mukama Katonda 

n'akola n'ettaka buli nsolo ey'omu 
nsiko, na buli ekibuuka waggu- 
lu; n'abireetera omuntu, okulaba 
bw'anaabiyita : n'omuntu buli 
lye yayita ekitonde kyonna ekira- 
mu eryo lye linnya lyakyo. 
20 Omuntu n'abituuma amannya 
buli nsolo n'ekibuuka waggulu na 
buli nsolo ey'omu nsiko; naye 
omuntu nga tannalaba mubeezi 
amusaanira. 21 Mukama Katonda 
n'aleetera omuntu otulo tungi, ne 
yeebaka; n'amuggyamu olubiriizi 
limiu, n'azzaawo ennyama mu kifo 
kyalwo. 22 Mukama Katonda n'a- 
zimba olubiriizi, Iw'aggye mu muntti, 
okuba omukazi, n'amuleeta eri 
omuntu. 23 Omuntu n'ayogera nti 
Ono nno lye ggumba erivudde 
mu magimiba gange, ye nnyama 
evudde mu nnyama yange: naye 
anaayitibwanga mukazi, kubanga 
aggiddwa mu musajja. 24 Omu- 
sajja ky'anaavanga aleka kitaawe ne 
nnyina, ne yeetaba ne mukazi we: 
nabo banaabanga omubiri giunu. 
25 Bombi baali bwereere, omusajja 
ne mukazi we, so tebaakwatibwa 
nsonyi. 

3N'omusota gwali mukalabaka- 
laba okusinga ensolo zonna 
ez'omu nsikoj ze yakola Mukama 
Katonda. Ne gugamba omukazi 
nti Bw'atyo bwe yayogera Katonda 
nti Temulyanga ku miti gyonna 
egy'omu lusuku? 2 Omukazi n'a- 
gamba omusota nti Ebibala by'emiti 
egy'omu lusuku tulya; 3 wabula 
ebibala by'omuti oguli wakati mu 
lusuku, Katonda yayogera nti Te- 
mugulyangako newakubadde okugu- 
kwatangako muleme okufa. 4 O- 
musota ne gugamba omukazi nti 
Okufa temulifa. 5 Kubanga Ka- 
tonda amanyi nti olunaku Iwe 
muligulyako mmwe, amaaso ga- 
mmwe Iwe galizibuka, nammwe 
muliba nga Katonda okumanyanga 
obulungi n'obubi. 6 Omukazi 
bwe yalaba ng'omuti mulungi oku- 
lya, era nga gusanyusa amaaso, 
n'omuti nga gwa kwegombebwa 
okuleeta amagezi, n'anoga ku bibala 
byagwo n'alya. 7 Amaaso gaabwe 
bombi ne gazibuka ne beetegeera 
nga baali bwereere; ne batunga 
amalagala g'emiti ne beekolera 
ebyokwambala. 8 Ne bawulira 
eddoboozi lya Mukama Katonda 
ng'atambula mu lusuku mu kiseera 
eky'empewo: omusajja ne mukazi 
we ne beekweka mu maaso ga 
Mukama Katonda wakati mu miti 
egy'omu lusuku. 9 Mukama Ka- 
tonda n'ayita omusajja n'amugamba 
nti Oli luuyi wa? 10 N'ayogera 
nti Mpulidde eddoboozi lyo mu 
lusuku, n'entya, kubanga mbadde 
bwereere; ne nneekweka. 11 N'a- 
yogera nti Ani eyakubuulira nti 
obadde bwereere? Olidde ku muti 
gwe nnakulagira obutangulyangako? 

12 Omusajja n'ayogera nti Omu- 
kazi, gwe wampa okubeeranga nange, 
ye ampadde ku muti, ne ndya. 

13 Mukama Katonda n'agamba 
omukazi nti Kiki kino ky'okoze? 
Omukazi n'ayogera nti Omusota 
gunsenzesenze, ne ndya. 14 Mu- 
kama Katonda n'agamba omusota 
nti Kubanga okoze kino, okoli- 
middwa ggwe okusinga ensolo 
ez'omu nnyumba zonna, n'okusinga 
buli nsolo ey'omu nsiko; onoota 
mbuzanga olubuto, onoolyanga 
enfuufii ennaku zonna ez'obulamu 
bwp: 15 nange obulabe n'abutee 

kanga wakati wo n'omukazj, era 
ne wakati w'ezzadde lyo n'ezzadde 
ly'omukazi : (ezzadde ly'omukazi) 
lirikubetenta omutwe, naawe olin- 
betenta ekisinziiro, 16 N'agamba 
omukazi nti Okwongera naakwonge- 
rangako obulumi bwo n'okubeeranga 
kwo olubuto; mu bultuni mw'onoo* 
zaaliranga abaana; n'okwegomba 
kwo kunaabanga eri musajja wo, 
naye anaakufuganga. 17 N'agamba 
Adamu nti Kubanga owulidde eddo- 
boozi lya mukazi wo, A'olya ku muti 
gwe nnakulagira nga njogera nti 
Togulyangako: ensi ekolimiddwn ku 
lulwo; mu kutegana mw'onoggyanga 
ebyokulya ennaku zonna ez'obulamu 
bwo; 18 amaggwa n'amatovu g'e- 
neekuzaaliranga; naawe onoolyanga 
omuddo ogw'omu nnimiro. 19 Mu 
ntuuyo ez'omu maaso go raw'onoo- 
liiranga emmere, okutuusa Iw'oUdda 
mu ttaka; kubanga omwo mwc 
waggibwa; kubanga oU nfuufu 
ggwe, ne mu nfuufu mw'olidda. 

20 Omusajja n'atuimia mukazi we 
erinnya lye Kaawa; kubanga one 
ye nnyina w'abo bonna abalamu. 

21 Mukama Katonda n'akolera 
Adamu ne mukazi we ebyambalo 
by'amaliba, n'abambaza. 

22 Mukama Katonda n'ayogera 
nti Laba, omuntu afuuse ng'omu 
ku ffe, okumanyanga obulungi 
n'obubi; kaakano, aleme okugoloia 
omukono gwe okunoga ku muti 
ogw'obulamu, okulya okuwangaa- 
langa emirembe n'emirembe; 
23 Mukama Katonda kyeyava amu- 
ggya mu lusuku Adeni, alimenga 
ettaka mwe yaggibwa. 24 Bw'atyo 
n'agoba omuntu; n'azzaamu ebu- 
vanjuba mu lusuku Adeni bakerubi, 
era n'ekitala ekimyansa ekikjruka- 
kyuka okukuumanga ekkubo ery'o- 
muti ogw'obulamu. 

